**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТИРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**ДАЯРДОО БАГЫТЫ: 750300 - АРХИТЕКТУРАЛЫК МУРАСТАРДЫ РЕСТАВРАЦИЯЛОО ЖАНА РЕКОНСТРУКЦИЯЛОО**

**Квалификациясы: «МАГИСТР»**

**БИШКЕК -2021**

**1. Жалпы жоболор**

**1.1.** Жогорку кесиптик билим берүүнүн \_**750300 - Архитектуралык мурастарды реставрациялоо жана реконструкциялоо** багыты боюнча Мамлекеттик билим берүү стандарты “Билим берүү жөнүндө” Мыйзамга жана билим берүү чөйрөсүндөгү Кыргыз Республикасынын башка ченемдик укуктук актыларына ылайык Кыргыз Республикасынын Билим берүү жана илим министрлиги тарабынан иштелип чыкты жана **Кыргыз Республикасынын Министрлер Кабинети** аныктаган тартипте бекитилди.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык ЖОЖдор үчүн уюштуруучулук-укуктук формаларына карабастан милдеттүү болуп эсептелет.

**1.2.** **Терминдер, аныктамалар, белгилөөлөр, кыскартуулар**

Жогорку кесиптик билим берүүнүн ушул Мамлекеттик билим берүү стандартында терминдер жана аныктамалар Кыргыз Республикасынын "Билим берүү жөнүндө" Мыйзамына жана мыйзамда белгиленген тартипте күчүнө кирген жогорку кесиптик билим берүү чөйрөсүндөгү Кыргыз Республикасы мүчө болгон эл аралык келишимдерге ылайык колдонулат.

**-негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

**- даярдоонун багыты** - ар түрдүү профилдеги, фундаменталдуу даярдоонун жалпылыктарынын негизинде интеграцияланган, жогорку кесиптик билимге ээ кадрларды (адистерди, бакалаврларды жана магистрлерди) даярдоонун билим берүү программаларынын жыйындысы;

**- профили** - негизги билим берүү программасынын конкреттүү бир түргө багытталышы жана (же) кесиптик ишмердиктин объектиси;

- **окуу сабактарынын цикли** - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон билим берүү программасынын бир бөлүгү же окуу сабактарынын жыйындысы;

**- модуль** - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон окуу дисциплинасынын бир бөлүгү;

**- компетенттүүлүк** - тийиштүү тармакта кесиптик иш жүргүзүү үчүн зарыл болгон жеке сапаттардын, билимдердин, билгичтик жана көндүмдөрдүн кыймылдуу комбинациясы;

**- бакалавр** - академиялык даража, ал 4 жылдан кем эмес окуу мөөнөтү менен билим берүүнүн тийиштүү негизги билим берүү программаларын ийгиликтүү өздөштүргөн адамдарга аттестациянын натыйжалары боюнча ыйгарылат жана ага ээ болгондорго белгилүү бир кесиптик иш жүргүзүүгө же тийиштүү багыт боюнча "магистр" академиялык даражасын алуу үчүн окуусун улантууга укук берет;

**- магистр** - академиялык даража, ал тийиштүү багыт боюнча бакалавр академиялык даражасына ээ болгон жана эки жылдан кем эмес ченемдик окуу мөөнөтүндө жогорку кесиптик билим берүүнүн негизги билим берүү программаларын ийгиликтүү өздөштүргөн адамдарга аттестациянын натыйжалары боюнча ыйгарылат жана ага ээ болгондорго белгилүү бир кесиптик иш жүргүзүүгө же аспирантурада окуусун улантууга укук берет;

- **кредит (зачеттук бирдик)** - негизги кесиптик билим берүү программасынын сыйымдуулугунун шарттуу өлчөмү;

**- окутуунун натыйжалары** - негизги билим берүү программасы модулу боюнча окуунун натыйжасында ээ болгон компетенциялар.

**тегиздөө курстары** - тиешелүү багытта (адистикте) базалык билимге ээ болбогон, биринчи окуу жылында магистратураны даярдоо үчүн базалык билим берүү программасын өздөштүрүү үчүн талап кылынган базалык кесиптик билимди жана компетенттүүлүктү алуу үчүн студенттердин өздөштүргөн сабактары;

**-жалпы илимий компетенттүүлүк** - кесиптик иш-аракеттердин баарына (же көпчүлүгүнө) мүнөздүү мүнөздөмөлөр: үйрөнүү, талдоо жана синтездөө ж.б.

-**инструменталдык компетенттүүлүк** - таанып-билүү жөндөмдөрүн, идеяларды жана ой-пикирлерди түшүнүү жана колдонуу жөндөмүн камтыйт; усулдук жөндөмдөр, айлана-чөйрөнү түшүнүү жана башкаруу, убакытты уюштуруу, окуу стратегиясын түзүү, чечим кабыл алуу жана көйгөйлөрдү чечүү; технологиялык көндүмдөр, технологияларды колдонууга байланышкан көндүмдөр, компьютердик билимдер жана маалыматты башкаруу жөндөмдөрү; тилдик жөндөмдөр, коммуникациялык компетенция;

**- социалдык-жеке жана жалпы маданий компетенттүүлүк** - сезимдерди жана мамилелерди билдирүү жөндөмү, сынчыл ой жүгүртүү жана өзүн-өзү сындоо жөндөмү, ошондой эле социалдык өз ара аракеттенүү жана кызматташуу процесстери менен байланышкан социалдык көндүмдөр, топтордо иштөө, социалдык жана этикалык милдеттенмелерди алуу жөндөмү;

**-кесипкөй стандарт -** бул кесиптик иш-аракеттердин белгилүү бир түрүн, анын мазмунуна жана сапатына коюлган талаптарды аныктаган жана иштин түрүнө карабастан, кандай гана болбосун уюмдун штатында өз ордун ээлөө үчүн кызматкердин квалификациясынын сапаттык деңгээлин аныктоочу фундаменталдык документ

1.3. **Кыскартуулар жана белгилөөлөр**

Бул мамлекеттик билим берүү стандартында төмөнкүдөй кыскартуулар колдонулат:

МББС - мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОУБ – окуу-усулдук бирикме;

НББП СЦ - негизги билим берүү программасынын сабактарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар.

**2. Колдонуу тармагы**

2.1. Жогорку кесиптик билим берүүнүнбул Мамлекеттик билим берүү стандарты (мындан ары - ЖКББ МББС) магистрлерди даярдоо багыты боюнча негизги билим берүү программаларын ишке ашыруудагы \_**750300 Архитектуралык мурастарды реставрациялоо жана реконструкциялоо**багыты боюнчамилдеттүү нормалардын, эрежелердин жана талаптардын жыйындысы жана уюштуруучулук-усулдук документтерди иштеп чыгуу лицензиясы же Кыргыз Республикасынын аймагында мамлекеттик аккредитациясы (аттестациясы) бар, бардык жогорку кесиптик билим берүүчү билим берүү мекемелеринин (мындан ары - жождор), алардын уюштуруучулук-укуктук формаларына карабастан, жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп бере алат.

2.2. Ушул ЖКББ МББСын\_**750300 - Архитектуралык мурастарды реставрациялоо жана реконструкциялоо**багыты боюнча негизги пайдалануучулардан болуп төмөнкүлөр эсептелет:

- жождордогу даярдоонун деңгээли жана багыты боюнча иштелмелерге, илимдин, техниканын жана социалдык чөйрөнүн жетишкендиктерин эске алуу менен, негизги кесиптик билим берүү программаларын иштеп чыгууга, аларды натыйжалуу ишке киргизип жана жаңылап туруу үчүн жооп бере турганжождордун администрациясы жана илимий-педагогикалык(профессордук-окутуучулук курамы, илимий кызматкерлер) курамы;

- жождо даярдоонун берилген багыты боюнча негизги билим берүү программасын өздөштүрүүдө өзүнүн окуу ишмердигин натыйжалуу ишке ашырууга жооптуу студенттер;

- тиешелүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылган окуу-усулдук бирикмелер жана кеңештер;

- аткаруу бийлигинин жогорку кесиптик билим берүүдө каржылоону камсыз кылуучу мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына көзөмөлдү камсыз кылуучу жана жогорку кесиптик билим берүү чөйрөсүндө аттестацияны, аккредитацияны жана сапаткаболгон көзөмөлдү жүзөгө ашыруучу ыйгарым укуктуу мамлекеттик органдары.

**2.3. Абитуриенттердин даярдык деңгээлине талаптар.**

2.3.1. "Магистр" квалификациясын ыйгаруу менен жогорку кесиптик билим алууга талапкердин билим деңгээли "бакалавр" квалификациясын ыйгаруу менен жогорку кесиптик билим же "адис" квалификациясын ыйгаруу менен жогорку кесиптик билим.

2.3.2. Өтүнмө ээси "бакалавр" квалификациясын же "адис" квалификациясын ыйгаруу менен жогорку кесиптик билимин ыйгаруу менен жогорку кесиптик билим жөнүндө мамлекеттик таанылган документ болушу керек.

**3. Даярдоонун багыттарынын жалпы мүнөздөмөсү**

3.1. Кыргыз Республикасында даярдоонун\_**750300 Архитектуралык мурастарды реставрациялоо жана реконструкциялоо**багыты боюнча магистрлерди даярдоонун ЖКББ НББП ишке ашырылат.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтыктоо аттестациясынан ийгиликтүү өткөн жождордун бүтүрүүчүлөрүнө "магистр" академиялык даражасын ыйгаруу менен жогорку билими тууралуу диплом берилет.

ЖКБ НББП Бакалаврларды даярдоо боюнча:

-ЖКБ НББП Магистирлерди даярдоо боюнча:

Бакалаврларды даярдоо үчүн жогорку билим берүүнүн жалпы билим берүү программасын толук өздөштүргөн жана белгиленген тартипте мамлекеттик жыйынтыктоочу аттестациядан ийгиликтүү өткөн университеттердин бүтүрүүчүлөрүнө "бакалавр" квалификациясын ыйгаруу менен жогорку билим жөнүндө диплом берилет.

Магистрлерди даярдоо үчүн НББПны толук өздөштүргөн жана белгиленген тартипте мамлекеттик жыйынтыктоочу аттестациядан ийгиликтүү өткөн ЖОЖдордун бүтүрүүчүлөрүнө "магистр" квалификациясын ыйгаруу менен жогорку билим жөнүндө диплом берилет

**3.2.** **Күндүзгү окуу формасындагы жалпы орто же кесиптик орто билим базасында** 750300 -Архитектуралык мурастарды калыбына келтирүү жана реконструкциялоо бакалаврларын даярдоодо ЖКББ НББПны өздөштүрүүнүн ченемдик мөөнөтү 4 жылдан кем эмести түзөт.

Күндүзгү-сырттан (кечки) жана сырттан окуу формалары боюнча бакалаврларды даярдоодо ЖКББ НББПны өздөштүрүүнүн, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы мөөнөттөрү жож тарабынан күндүзгү окуу формасындагы өздөштүрүүнүн белгиленген ченемдик мөөнөтүнө салыштырмалуу алты айдан бир жылга чейин узартылат.

Тиешелүү профилдеги же жогорку кесиптик билими бар орто кесиптик билимге ээ адамдарга ЖКББ НББПнын тездетилген программалары үчүн бакалавр программасын даярдоо укугуна ээ болушат. Тездетилген программаларды ишке ашырууда окутуунун узактыгы окуучуну орто кесиптик билимин жана (же) жогорку билимин башка билим берүү чөйрөсүндө өздөштүргөн (аяктаган) жекече сабактарда (модулдарда) жана (же) жекече практикада окутуунун натыйжаларын толугу менен же жарым-жартылай сертификациялоонун (кайра окуунун) натыйжалары менен аныкталат.

Орто кесиптик билим берүүнүн профилинин жогорку кесиптик билим берүү профилине ылайык келиши университетте өз алдынча аныкталат.

Тездетилген программалардын алкагында күндүзгү билим берүүчү орто кесиптик билим берүү базасында бакалаврларды даярдоо үчүн ЖКББ НББПнын өздөштүрүү шарттары 3 жылдан кем эмес.

Жеке окуу планына ылайык окууда, билиминин формасына карабастан, окуу мөөнөтүн университет өз алдынча белгилейт.

Ден-соолугунун мүмкүнчүлүктөрү чектелүү адамдардын жеке окуу пландарына ылайык окуу учурунда университет тиешелүү билим берүү формасы үчүн белгиленген мөөнөткө салыштырмалуу мөөнөттү узартууга укуктуу.

Бакалавр жана магистрлерди даярдоо багытында ЖКББ НББПнын билим берүү программасын иштеп чыгуунун башка ченемдик шарттары **Кыргыз Республикасынын Министрлер Кабинети** тарабынан белгиленет.

**3.3.**Магистрлерди даярдоодогу ЖКББ НББПны өздөштүрүүнүн жалпы эмгек сыйымдуулугу "бакалавр" академиялык даражасыыйгарылган жогорку кесиптик билимдин базасында 360дан кем эмес кредитти(зачеттук бирдикти) түзөт.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке (зачеттук бирдикке) барабар.

Бир окуу семестринин эмгек сыйымдуулугу 60 кредитке (зачеттук бирдикке) барабар (окуу процесси эки семестрге бөлүнгөн учурда).

Бир кредит (зачеттук бирдик) студенттин окуу ишинин 30 саатына барабар (анын ичине аудиториялык, өз алдынча иштөө жана аттестациянын бардык түрлөрү кирет).

Күндүзгү-сырттан (кечки) жана сырттан окуу формалары боюнча окутуунун ар түрдүү формалары айкалышкан жана дистанттык билим берүү технологиялары колдонулган учурдагы негизги билим берүү программасынынэмгек сыйымдуулугу окуу жылы ичинде 48ден кем эмес кредитти (зачеттук бирдикти) түзөт.

**3.4.**Даярдоонун **750300 Архитектуралык мурастарды реставрациялоо жана реконструкциялоо**багыты боюнча ЖКББ НББПнын инсанды окутуу жана тарбиялоо тармагындагы максаттары.

**3.4.1.**Даярдоонун **750300 Архитектуралык мурастарды реставрациялоо жана реконструкциялоо**багыты боюнча ЖКББ НББПсынын окутуу тармагындагы максатынан болуп бүтүрүүчүнү гуманитардык, социалдык, экономикалык, математикалык жана табигый-илимий билимдердин негиздери жаатында даярдоо, ага тандап алган иш чөйрөсүндө ийгиликтүү иштөөгө мүмкүнчүлүк берүүчү жогорку кесиптик жактан адистешкен, тереңдетилген кесиптик билим берүү жана анын социалдык мобилдүүлүгүнө, эмгек рыногундагы туруктуулугуна өбөлгө түзүүчү универсалдуу жана предметтик-адистешкен компетенцияларга ээ болуусу эсетелинет.

**3.4.2.**Даярдоонун **750300 Архитектуралык мурастарды реставрациялоо жана реконструкциялоо**багыты боюнча ЖКББ НББПсынын инсанды тарбиялоо жаатындагы максатынан болуп максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук сыяктуу студенттердин социалдык-инсандык сапаттарын калыптандыруу,алардын жалпы маданиятын жогорулатуу эсептелинет.

**3.5. Магистрлердин кесиптик иш чөйрөсү.**

Даярдоонун **750300 - Архитектуралык мурастарды реставрациялоо жана реконструкциялоо**багыты боюнча магистрлердин кесиптик иш чөйрөсүтөмөнкүлөрдү өз ичине камтыйт:

- тарыхый - маданий дөөлөттөрдү табуу максатында адамдын турмуш-тиричилигиндеги жасалма чөйрөнүн калыптануу, өнүгүү багытын, азыркы абалын иликтөө, архитектуралык мурастарды реставрациялоо жана реконструкциялоо зарылчылыгын аныктоо;

- коомдун жана адамдын коопсуз, ыңгайлуу, жеткилең турмуш-тиричилигин камсыз кылуу үчүн архитектуралык чөйрөнүн тарыхый-маданий маанилүүлүгүн ачып көрсөтүп, сактоо менен, анын реконструкциясын долбоорлоо;

-маданий мурас обьектилеринин реставрациясын долбоорлоо;

- архитектуралык мурастарды реконструкциялоо жана реставрациялоону билимдин бир чөйрөсү жана ишмердиктин бир тармагы катары анын заманбап илимий методикасын иштеп чыгуу жана жайылтуу;

-архитектуралык мурастарды реконструкциялоо менен реставрациялоо чөйрөсүндө уюмдарды түзүү жана алардын ишмердигин башкаруу;

- архитектуралык мурастарды реконструкциялоо менен реставрациялоо чөйрөсүндөдолбоордук чечимдерди түшүндүрүү жана алга жылдыруу үчүн иш тапшыруучу тарыхый-маданий мурастарды коргоо органдары, жергиликтүү коомчулук жана башка кызыкдар тараптар менен коммуникативдик кызматтарды аткаруу; тарыхый-маданий мурастарды коргоо жана пайдалануу боюнча мамлекеттик органдар менен коомдук уюмдарда административдик иштерди жүргүзүү;

-архитектура обьектилеринин абалын жана маданий-тарыхый баалуулуктарын экспертизадан өткөрүү жана архитектуралык мурастарды реконструкциялоо менен реставрациялоо чөйрөсүндөконсалтингдик ишмердикти алпаруу;

- кесипке окутуу чөйрөсүндө педагогикалык ишмердикти жана тарыхый-маданий мурастардын баалуулуктарын окуп үйрөнүү, жайылтуу иштери;

-Бүтүрүүчүлөр кесиптик ишмердүүлүктү башка чөйрөлөрдө жана (же) кесиптик иш чөйрөлөрүндө жүргүзө алышат, эгерде алардын билим деңгээли жана алган компетенциялары кызматкердин квалификациясынын талаптарына ылайык келсе.

**3.6. Магистрлердин кесиптик иш обьектилери.**

Даярдоонун **750300-Архитектуралык мурастарды реставрациялоо жана реконструкциялоо** багыты боюнча магистрлердин кесиптик иш обьектилеринен болуп адам турмуш-тиричилигинин тарыхый чөйрөлөрү (маданий ландшафт, монументтик көркөм өнөр жана бакча-парктык, архитектура, шаар куруу обьектилери), аларды регенерациялоо жана адам менен коом пайдаланууга ыңгайлаштыруу процесстери эсептелинет.

3.7. **Даярдоонун 750300- Архитектуралык мурастарды реставрациялоо жана реконструкциялоо** багыты боюнча магистрлердин кесиптик ишмердигинин түрлөрү:

-илимий-изилдөө

-долбоордук-реставрациялык

- өндүрүштүк-технологиялык;

- уюштуруу - башкаруучулук;

-эксперттик-консультациялык;

- педагогикалык;

Бүтүрүүчү негизинен даярданган кесиптик ишмердиктин конкреттүү түрлөрү кызыкдар иш берүүчүлөр менен бирдикте ЖОЖ иштеп чыккан анын билим берүү программасынын мазмунун аныкташы керек.

**3.8.Даярдоонун750300Архитектуралык мурастарды реставрациялоо жана реконструкциялоо** багыты боюнча магистрлердин кесиптик иш чөйрөсүнүн

милдеттери:

*илимий-изилдөө ишмердиги тармагында*:

-берилгентарыхый-маданийпроблемабоюнчаматериалчогултуужанааныжалпылаштыруу, мурастын жергиликтүүобьектисин,анынмаданийконтексттегиордуниликтөө;

- обьекттин баштапкы түрү, түзүмү жана долбоорлоо алдындагы изилдөөлөрдүн негизинде анын эволюциясы тууралуу гипотезаларды иштеп чыгуу жана аны илимий жактан негиздөө;

*долбоордук-реставрациялык ишмердик тармагында:*

-калыптанган тарыхый чөйрөнү реконструкциялоо долбоорун жана маданий мурас обьектилерин реставрациялоону иштеп чыгуу жана анын концепциясын түзүү;

- долборлоо-курулуш документтеринин пакетин түзүү, көрсөтүлүүчү долбоордук материалдарды аткаруу, чиймелерин даярдоо;

*өндүрүштүк-технологиялык ишмердик тармагында:*

- архитектуралык мурастар обьектилеринин мүнөздөмөсүнө ылайык реставрациялык иштердин ыкмаларын, жолдорун аныктоо жана аларды өз ырааты менен ишке ашыруу;

- реконструкциялоо жана реставрациялоо обьектилеринде таза, көркөмдүк жактан толук кандуу, коопсуз турмуш-тиричилик чөйрөсүн түзүүчү чечимдерди камсыз кылуу;

- архитектуралык мурастар обьектилерин реконструкциялоо жана реставрациялоо өзгөчөлүгүн эске алуу менен, инженердик камсыз кылуу системаларын, технологиялар, конструкциялар жана материалдарды негиздүү тандоо;

*уюштуруу - башкаруучулук ишмердик тармагында:*

-долбоорлоо обьектисинин долбоор алдындагы иликтөөлөрүнө катышуу (жетекчилик кылуу), иш планын түзүү;

- чыгармачыл коллективдердин ишин пландаштыруу, уюштуруу жана башкаруу;

биргелешкен чечимдерди кабыл алуу, чектеш кесиптердин адистеринин биргелешкен ишине жетекчилик кылуу;

- мурастар обьектилеринин абалына мониторинг өткөрүү жана долбоорлоо тапшырмаларын карап чыгуу жана пландаштыруу;

*эксперттик-консультациялык ишмердик тармагында*:

- көрсөтүлгөн багыттагы педагогикалык методдор жана башкаруу ишмердигине, өндүрүштүк-технологиялык процесстерге, долбоорлоо-реставрациялык сунуштарга, илимий-изилдөө иштерине эксперттик баа берүү;

- архитектуралык мурастар обьектилерин реконструкциялоо жана реставрациялоо, долбоорлоо, изилдөө маселелери боюнча жана ошондой эле архитектура эстеликтерин сактоо, колдонуу, укуктук жөнгө салууда консалтингдик ишмердикти алпаруу;

*педагогикалык ишмердик тармагында:*

-кесиптик окутуу чөйрөсүндө педагогикалык ишмердикти алпаруу, тарыхый-маданий мурастар дөөлөттөрүн пропагандалоо;

**4. НББПны ишке ашыруунун шарттарына карата жалпы талаптар**

ЖОЖдун НББПны ишке ашыруудагы укуктарына жана милдеттерине жалпы талаптар.

**4.1.1.** Жогорку окуу жайлары даярдоонун багыты боюнча негизги билим берүү программасын өз алдынча иштеп чыгат. НББП Кыргыз Республикасынын даярдоо багыттары боюнча эмгек рыногунун керектөөлөрүн эске алуу менен тийиштүү мамлекеттик билим берүү стандартынын негизинде иштелип чыгат.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эске алуу менен, жождо билим берүү сапатынын кепилдигин камсыз кылуучу төмөнкү сунуш-көрсөтмөлөрдү кармануу менен жыл сайын жаңылап турууга милдеттүү:

- бүтүрүүчүлөрдү даярдоонун сапатын камсыз кылуучу стратегияларды иштеп чыгуу аркылуу;

- билим берүү программаларын мезгил-мезгили менен рецензиялап, мониторингдерди өткөрүү аркылуу;

- так макулдашылган критерийлердин негизинде студенттердин компетенттүүлүгүн, билимин жана билгичтик деңгээлин баалоонун обьективдүү иш тартибин иштеп чыгуу аркылуу;

- окутуучулук курамдын сапатын жана компетенттүүлүгүн камсыз кылуу менен;

- бардык ишке ашырылуучу билим берүү программаларын жетиштүү ресурстар менен камсыз кылуу, аларды колдонуунун натыйжалуулугун көзөмөлдөөдө окуп жаткандарга суроо-жооп жүргүзүү аркылуу;

- башка билим берүү мекемелерине салыштыруу аркылуумакулдашылган критерийлер боюнча өзүн-өзү изилдөөнү үзгүлтүксүз жүргүзүү жана өз ишин (стратегиясында) баалоо менен;

- коомчулукка изилдөөлөрдүн жыйынтыктары, пландары, инновациялары тууралуу маалымат берип туруу аркылуу;

**4.1.2**. Студенттерди жана бүтүрүүчүлөрдү даярдоонун сапатын баалоо алардын күндөгү, аралыктык жана жыйынтык мамлекеттик аттестациясын камтышы керек. Студенттердин жана бүтүрүүчүлөрдүнтийиштүү НББПнын этаптык же түпкү талаптарынажооп берүүчү жеке жетишкендиктерин аттестациялоо үчүн өзүнө типтүү тапшырмаларды, текшерүү жумуштарын, тесттерди ж.б. камтыган, алардын билимин, билгичтиктерин жана ээ болгон компетенцияларынын деңгээлин баалоого мүмкүндүк берүүчү баалоочу каражаттардын базалары түзүлөт. Баалоочу каражаттардын базалары жож тарабынан иштелип чыгат жана бекитилет.

Бүтүрүү квалификациялык иштеринин мазмуну, көлөмү жана структурасына болгон талаптар, жождордун бүтүрүүчүлөрүнүн мамлекеттик жыйынтык аттестациясы тууралуу Жобону эске алуу менен, жож тарабынын аныкталат.

**4.1.3.** НББПны иштеп чыгууда бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенциялары, өзүн-өзү уюштуруу жана системалык-ишмердик мүнөздөгү өзүн-өзү башкаруу) калыптандыруудагы жождун мүмкүнчүлүктөрү аныкталышызарыл. Жож жождун социологиялык-маданий чөйрөсүн калыптандырууга, инсандын ар тараптуу өнүгүүсү үчүн зарыл болгон шарттарды түзүүгө милдеттүү.

Жож студенттердин коомдук уюмдардын,спорттук жана чыгармачыл клубдардын, илимий студенттик коомдордун иштерине катышуусуна, студенттик өз алдынча башкарууну,окуу процессинин социалдык-тарбиялык компонентин өнүктүрүүгө көмөккөрсөтүүгө милдеттүү.

**4.1.4**. Жождун НББПсында студенттин тандоосу боюнча алынгансабактарСЦнин вариациялык бөлүгүнүн үчтөн биринен кем эмес көлөмүн түзүүсү керек. Студенттин тандоосундагысабактарды түзүү тартибин жождун Окумуштуулар кеңеши аныктайт.

**4.1.5**. Жож студенттердиналардын окуу программасын түзүүгө катышуумүмкүнчүлүгүн камсыз кылууга милдеттүү.

**4.1.6**. Жож НББПны түзүүдө студенттерди алардын укуктары жана милдеттери менен тааныштырууга, студенттер тандап алган сабактар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

**4.2.** Студенттин НББПны ишке ашыруудагы укуктарына жана милдеттерине карата

жалпы талаптар.

**4.2.1**. Студенттер НББПда каралган,студенттин тандоосу боюнча окуу сабактарын өздөштүрүүгө бөлүнгөн окуу убактысынын көлөмүнүн чегинде конкреттүү предметти тандап алууга укуктуу.

**4.2.2**. Студент өзүнүн жеке билим берүү траекториясын түзүүдө,предметти тандоо жана анын даярдоонун (адистигинин) келечек профилине тийгизген таасиритууралуу жождо консультация алууга укуктуу.

**4.2.3**. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачыл клубдардын, илимий студенттик коомдордун ишине катышууга милдеттүү.

**4.2.4.** Студенттер жождун НББПсында каралган бардык тапшырмаларды белгиленген мөөнөттөрдө аткарууга милдеттүү.

**4.3.** Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Күндүзгү окуу формасындагыаудиториялык сабактардын көлөмү жумасына ЖКББнын деңгээлин жана даярдоо багытынын өзгөчөлүгүн эске алуу менен, ар бир окуу сабагын үйрөнүүгө бөлүнгөн жалпы көлөмдүн 50%ынан ашпаган чекте мамлекеттик билим берүү стандарты тарабынан аныкталат.

**4.4**. Күндүзгү-сырттан (кечки) окуу формасында аудиториялык сабактардын көлөмү жумасына 16 сааттан кем болбошу керек.

**4.5.** Сырттан окуу формасында студентке окутуучу менен сабак өтүү мүмкүнчүлүгү жылына 160 сааттан кем эмес көлөмдө камсыз кылынуусу керек.

**4.6.** Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичине кыш мезгилинде 2 жумадан кем эмес жана дипломдон кийинки 4 жумалык өргүү да кирет.

**5. Магистрлерди даярдоонун НББП сынакоюлуучу талаптар**

Даярдоонун **750300Архитектуралык мурасты реставрациялоо жана реконструкциялоо**багыты боюнча бүтүрүүчүгө «магистр» академиялык даражасын ыйгаруу менен, негизги билим берүү программасынын максаттарына жана ушул ЖКББ МББС нын 3.4 жана 3.8. пункттарында көрсөтүлгөн кесиптик ишмердиктин милдеттерине ылайык ал төмөндөгү компетенцияларга ээ болушу керек:

**а**) Универсалдык:

-жалпы илимий (ЖИК):

- изилдөөлөрдүн натыйжаларын жана теория ыкмаларын сын көз карашта баалоого, аны терең түшүнүүгө, предметтер аралык мамилени пайдаланууга жана жаңы билимдерге ээ болуш үчүн ар кандай илимдердин жетишкендиктерин интеграциялоого жөндөмдүү; (ЖИК-1);

-өздөштүрүлгөн теориялар менен концепцияларды жыйноого, баалоого жанаинтеграциялоого, кесиптик милдеттерди чечүүдө алардын колдонуу чектерин аныктоого, изилдөөнүн керектүү ыкмаларын тандоого, белгилүү бир (конкреттүү) изилдөөнүн милдеттерине карай мурунку ыкмаларды жаңылоо менен, жаңы ыкмаларды иштеп чыгууга жөндөмдүү (ЖИК-2);

- өз алдынча жана өз демилгеси менен, жаңы билимге жана жөндөмгө ээ болууга, белгилүү бир тармакта же тармактардын чегинде колдонмо мүнөздөгү жаңы билимди түзүүгө жана ишмердикти өнүктүрүүүчүн зарыл болгон маалыматты издөөгө жана булактарды аныктоого жөндөмдүү (ЖИК-3);

- изилдөө техникаларын жана заманбап ыкмаларды пайдалануу менен, өз алдынча же топтун курамында илимий иликтөө жүргүзүүгө жана изилдөө же колдонмо долбоорлорун өз алдынча иликтеп пландоого, аларды ыңгайлаштырып ишке ашырууга жөндөмдүү (ЖИК-4);

-кесиптик чөйрөдө, техника менен технологияда, илимде социалдык-экономикалык жана маданий залакаларды эске алуу менен, жаңы идеяларды өнүктүрүүгө жана түзүүгө жөндөмдүү (ЖИК-5);

-өзүнүн кесиптик тармагында эксперттик баа берүүгө жөндөмдүү (ЖИК-6);

*инструменталдык (ИК) :*

- өз алдынча жаңы билим, жөндөмдөргө ээ болууга жана аларды пайдаланууга жөндөмдүү (ИК-1);

- илимий изилдөөлөрдү тааныштыруу үчүн, оозеки жана жазма тилдин өнүккөн ыкмаларын билет (ИК-2);

- кесиптик пикир алышуу деңгээлинде чет тилде сүйлөй алат (ИК-3);

- пикир алышуунун бардык чөйрөсүндө (анын ичинде маданий жана предметтер аралык) коммуникациялык милдеттерди коюуга жана чечүүгө, ар кандай коммуникациялык чөйрөлөрдө маалымат алмашуу процесстерин башкарууга жөндөмдүү (ИК-4);

- маалыматтын чоң массивдери менен иштөө ыкмаларына ээ жана заманбап эсептөө техникасын, илимий-изилдөө ишинде адистештирилген программалык камсыздоону колдонууга жөндөмдүү (ИК-5);

- пикир алышуунун бардык чөйрөсүндө (анын ичнде маданий жана предметтер аралык) коммуникациялык милдеттерди коюуга жана чечүүгө, ар кандай коммуникациялык чөйрөлөрдө маалымат алмашуу процесстерин башкарууга жөндөмдүү (ИК-6);

*социалдык - инсандык жана жалпы маданий* (СИЖМ):

- кесиптикжанасоциалдыкишмердиктеукуктукжанаэтикалыкнормалардыкөрсөтүүгө

жанажайылтууга, кесиптикжанасоциалдыкишмердиктегипроблемалардычечүүдөсоциалдыкжанамультимаданийайырмачылыктардыколдонуугажөндөмдүү (СИЖМ-1);

- кесиптик жана социалдык ишмердикте жалпы масаттарды сын көз караш менен баалоого, аныктоого жана таратууга жөндөмдүү (СИЖМ-2);

- демократиялык жарандык коомдун баалуулуктарын өнүктүрүүгө багытталган демилгелерди көрсөтүүгө жана өнүктүрүүгө, социалдык адилеттүүлүктү камсыз кылууга, дүйнө таанымдык, социалдык жана инсандык маанилүү проблемаларды чечүүгө жөндөмдүү (СИЖМ-3);

-жаратылышты коргоого жана табигый ресурстарга сарамжалдуу мамиле жасоого, сергек жашоо нормаларын таратууга жана өзүүлгү болуугажөндөмдүү(СИЖМ-4);

- коллективди, анын ичинде предметтер аралык долбоорлорду жетектөөгө жөндөмдүү (СИЖМ-5);

**б) кесиптик (КК):**

*- илимий-иликтөө тармагында:*

- маалымат технологияларын, илимий иште булактаануу негиздерин пайдаланууга, илимий иште баштапкы маалымат жыйноо ыкмаларын колдонуу менен, аны серептеп, систематизациялоогожөндөмдүү(КК-1);

- комплекстүү колдонмо жана фундаменталдык изилдөөлөрдү жүргүзүүгө, концепциялык жаңы долбоордук идеяларды, чечимдерди жана долбоордук аракеттердин стратегияларын негиздөөгөжөндөмдүү(КК-2);

-интеллектуалдык менчикти коргоонун мыйзамдык базасын пайдаланууга жана патенттик иликтөөжүргүзүүгөжөндөмдүү(КК-3);

- илимий-изилдөө иштеринин жыйынтыктарын пландаштырып, жетектеп чечүүгө, аларды кесиптик деңгээлде негиздеп тааныштыруугажөндөмдүү (КК-4);

*-долбоорлоо-реставрациялоо тармагында:*

-инновациялык (концептуалдык) предметтер аралык жана адистешкен мүнөздөгү изилдөөлөрдүн негизинде долбоордук чечимдерди иштеп чыгууга жана аны жетектөөгө жөндөмдүү (КК-5);

- архитектуралык мурастарды реконструкциялоо жана реставрациялоо тармагында тиешелүү фундаменталдык жана колдонмо билимдерди интеграциялоо жолу менен чечимдерди калыптандырууга жана түшүнүүгөжөндөмдүү (КК-6);

- отчеттор, корутундулар, рефераттык обзорлор, басылмаларды презентацияларга даярдоого жана мурастарды коргоо чөйрөсүндөгү коомчулукка, иш тапшыруучуларга, башкаруу органдарына, кесиптик жана академиялык уюмдарга жыйынтыктарды тааныштыруу менен, илимий изилдөөлөрдүн жана долбоордук иштердин жыйынтыктарын заманбап деңгээлде жүргүзүүгө жөндөмдүү (КК-7);

*КК өндүрүш -технологиялык тармагында:*

- архитектуралык мурастарды реконструкциялоо жана реставрациялоо боюнча чечимдерди иштеп чыгууда инженердик системаларды, конструкцияларды, салттык жана заманбап материалдарды натыйжалуу колдонууга, аларга экономикалык негиздеме берүүгө жана архитектуралык-тарыхый чөйрөнүн экологиялык, композициялык-көркөм, технологиялык жана башка сапаттарын жакшыртып иликтөөгө байланыштуу кошумча изилдөөлөрдүжүргүзүүгөжөндөмдүү(КК-8);

- тарыхый курулуштарды бекемдөө проблемаларын чечүүгө катышууга жана аларды азыркы учурда ыңгайлаштырыпколдонууга жөндөмдүү (КК-9);

*КК уюштуруу - башкаруучулук тармагында:*

- коллективди башкарууда, илимий-өндүрүштүк жана илимий-изилдөө иштерин уюштуруу практикасында шык-жөндөмдөрдү пайдалануу менен, команданын максаттарын калыптандырып, анын социалдык-психологиялык климатына таасир берүүгө, ишмердиктин жыйынтык сапаттарын баалоогожөндөмдүү(КК-10);

- өткөн мезгилдин архитектуралык чыгармаларын реконструкциялапреставрациялоодо, алардынинженердик проблемаларын чечүүдө чектеш кесиптердин адистерине милдеттерин көрсөтүүгө жөндөмдүү(КК-11);

- маданий мурас обьектилери менен байланыштуу иштерди укуктук жактан жөнгө салууда жана курулуш, архитектура тармагында мыйзамдык жана долбоордук-ченемдикдик документтерди колдонууга жөндөмдүү(КК-12);

*Эксперттик-кеңеш берүү тармагында*:

- архитектуралык обьектилер, архитектуралык-шаар куруу жана реставрациялык долбоорлорду, илимий изилдөө жыйынтыктарын жалпылаштырып серептөөгө жана сын көз карашта баалоого, аларды жакшыртуу үчүн тиешелүү рецензияларды, корутундуларды, пикир, сунуштарды жазууга жөндөмдүү (КК-13);

*педагогикалык ишмердик тармагында:*

-ЖОЖго чейинки даярдоонун ар кандай этаптарында жана ЖОЖдук даярдоо менен кесиптик кайра даярдоо этаптарында педагогикалык ишмердикти ишке ашырууга жана архитектуралык тажрыйбаны өткөрүп берүүгө жөндөмдүү, тарыхый-маданий баалуулуктарды пропагандалоого даяр (КК -14);

**5.2. Магистрлерди даярдоонун НББП сынын түзүмүнө болгон талаптар.**

Магистрлерди даярдоонун **750300 Архитектуралык мурастарды реставрациялоо жана реконструкциялоо**багытынын НББП сы төмөнкү окуу циклдерин өз ичине камтыйт:

Б.1. жалпы илимий цикл;

Б.2. кесиптик цикл;

Б.3. практика жана\же илимий-изилдөө иши;

Б.4. мамлекеттик жыйынтык аттестациясы.

Сабактардын ар бир цикли ЖОЖ тарабынан бекитилген базалык (милдеттүү түрдөгү) жана вариациялык (профилдик) бөлүккө ээ. Вариациялык (профилдик) бөлүк базалык сабактардын мазмуну аныктаган билим, шык-жөндөмдөрдү тереңдетүү жана кеңейтүү мүмкүнчүлүктөрүн берет, студентке ЖКББ нын кийинки баскычында «магистр» академиялык даражасын алууга, тандаган профилине ылайык ийгиликтүү кесиптик ишмердик кылуу үчүн, тереңдетилген билим жана шык-жөндөмдөргө ээ болуш үчүн билим алууну андан ары улантууга уруксат берет. Вариациялык (профилдик) бөлүк жождук компонент жана студенттин тандоосу боюнча алынган сабактар деген эки бөлүктөн турат.

КР ББжИМ тарабынан сунушталган жана КР Өкмөтү бекиткен НББПнын бакалаврларын даярдоонун түзүмү 1-таблицада келтирилген. 1-таблица

**КР ББжИМ тарабынан сунушталган жана КР Министрлер Кабинети бекиткен НББПнын түзүмү**

|  |  |  |
| --- | --- | --- |
| Магистирлерди даярдоо НББПнын тузулушу | | Магистрлерди жана анын блокторун насыялар боюнча окутуунун көлөмү |
| **Б.1.** | I. Гуманитардык, социалдык жана экономикалык цикл  II. Математикалык жана табигый илимдердин цикли  III. Кесиптик цикл | **165-215** |
| **Б.2.** | Практика | **15-60** |
| **Б.3.** | Мамлекеттик жыйынтык аттестациясы | **10-15** |
| Бакалаврларды даярдоо боянча ЖБК ННБ колому | | **240** |

Университет мамлекеттик билим берүү стандартынын талаптарына ылайык бакалавр даражасын жогорулатуу үчүн НББП иштеп чыгат жана улуттук квалификациянын алкактарына ылайык окуу натыйжаларына жетүү үчүн жооп берет.

Бакалавр даражасын даярдоо үчүн НББПнын ар бир блогуна тиешелүү болгон сабактар ​​(модулдар) жана алардын эмгекке болгон кызыгуусу, улуттук квалификациялык алкакта каралган окуу натыйжаларынын жыйындысы түрүндө, анын өнүгүү натыйжаларына коюлган талаптарды эске алуу менен, блок үчүн түзүлгөн көлөмдө университет тарабынан өз алдынча аныкталат.

5.2.1. Бакалаврлар үчүн OOP окутуу төмөнкүлөрдү аткарууну камсыз кылышы керек: - тизмеси жана эмгек сыйымдуулугу Кыргыз Республикасынын билим берүү жана илим чөйрөсүндөгү ыйгарым укуктуу мамлекеттик органы тарабынан аныкталуучу гуманитардык, социалдык жана экономикалык циклдин милдеттүү дисциплиналары. Бул сабактардын мазмунун жана аткарылыш тартиби бакалаврларды даярдоонун тийиштүү багыты боюнча ЖОЖдун мамлекеттик билим берүү стандарты менен белгиленет; - дене тарбия жана спорт сабактары, өздөштүрүү үчүн милдеттүү болгон, бирок кредитке берилбеген жана бакалаврларды даярдоо үчүн билим берүү программасына киргизилбеген, 360 сааттан кем эмес өлчөмдө.

5.2.2. 2-блок "Практика" окуу (киришүү, технологиялык, илимий-изилдөө) жана өндүрүштүк (долбоордук, эксплуатациялык, педагогикалык, илимий-изилдөө) практикасын камтыйт.

Университет практиканын бир же бир нече түрүн тандап алууга укуктуу, ошондой эле белгиленген кредиттердин чегинде практиканын кошумча түрүн түзө алат.

5.2.3. 3-блок "Мамлекеттик аттестация" мамлекеттик экзамендерди тапшырууга жана тапшырууга даярданууну, жыйынтыктоочу квалификациялык ишти аткарууну жана коргоону камтыйт (эгерде университет акыркы мамлекеттик аттестацияга акыркы квалификациялык ишти камтыган болсо).

5.2.4. Бакалаврларды даярдоо үчүн НББП алкагында милдеттүү жана тандалма бөлүк бөлүнөт. Бакалавр даражасын жогорулатуу үчүн МБУнун милдеттүү бөлүгү улуттук квалификациянын алкактарын эске алуу менен жалпы илимий, универсалдуу, социалдык-жеке, жалпы маданий жана кесиптик компетенттүүлүктү түзүүнү камсыз кылган дисциплиналарды жана тажрыйбаларды камтыйт.

Милдеттүү бөлүктүн көлөмү мамлекеттик аттестациянын көлөмүн эсепке албаганда, бакалаврларды даярдоонун жалпы билим берүү программасынын жалпы көлөмүнүн 50 пайызынан ашпашы керек.

Бакалаврларды даярдоо үчүн НББПнун тандоо бөлүгүндө студенттер тийиштүү багытта дисциплиналарды тандай алышат, башка багыттар боюнча бакалаврларды даярдоо үчүн НББПнун дисциплиналарын тандап алууга жол берилет.

5.2.5. Университет ден соолугунун мүмкүнчүлүктөрү чектелүү адамдарга (алардын өтүнүчү боюнча) психофизикалык өнүгүү өзгөчөлүктөрүн, жеке мүмкүнчүлүктөрүн эске алуу менен, бакалаврларды даярдоо үчүн НББПде окууга мүмкүнчүлүк бериши керек жана зарыл болгон учурда, бул адамдардын өнүгүүсүнүн бузулушун жана социалдык ыңгайлашуусун оңдоону камсыз кылган, НББПтен тышкары, окутууга тоскоолдук жараткан. ден-соолук үчүн.

**5.3.Магистрлердидаярдоонун НББПсын ишке ашыруунун шарттарына коюулуучу талаптар.**

**5.3.1. Окуу процессин кадрлар менен камсыздоо.**

Магистрлерди даярдоонун негизги билим берүү программасын ишке ашыруу квалификациялуу педагогикалык кадрлар менен камсыз кылынышы керек, анын ичинде магистратура багыты боюнча окуу процессин камсыз кылуучу окутуучулардын 60 %дан кем эмесинин «илимдин кандидаты, доктору» окумуштуулук даражалары болушу керек.

Магистрдик программанын илимий мазмуну жана билим берүүчү бөлүгүнүн жалпы жетекчилигин профессор же илимдин доктору жүзөгө ашырышы керек; бир профессор же илимдин доктору мындай жетекчиликти эки магистрдик программанын алкагында жүзөгө ашыра алат; жождун Окумуштуулар кеңешинин чечими менен магистрдик программага жетекчиликти доценттик наамы бар илимдин кандидаты да жүзөгө ашыра алат.

Студент-магистрантка түздөн-түз жетекчиликти окумуштуулук даражасы жана илимий наамы бар же бул тармакта жетекчилик кылууга тажрыйбасы бар илимий жетекчилер жүзөгө ашырышат, бир илимий жетекчи 5 ден көп эмес студент-магистрантка жетекчилик кыла алат (муну жождун окумуштуулар кеңеши аныктайт).

**5.3.2.** Окуу процессин окуу-методикалык жана маалыматтык камсыздоо.

Магистрлерди даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын сабактарынын (модулдарынын) толук тизмеси боюнча түзүлгөн китепканалык фонддорго кире алышы менен камсыз кылынышы керек.

Студенттер үчүн ата-мекендик жана чет өлкөлүк жождор, ишканалар жана мекемелер менен оперативдүү маалымат алмашуу мүмкүнчүлүгү камсыз кылынышы керек.

Жождун билим берүү программасы лабораториялык практикумдарды жана практикалык сабактарды (түзүлүүчү компетенцияларды эсепке алуу менен аныкталат) камтуусу зарыл.

Төмөнкү тизмеден турган (электрондук вариантта болушу мүмкүн) мезгилдик басылмалардын китепканалык фондунун комплекттерине кирүү камсыз кылынышы кере

**5.3.3.** Окуу процессин материалдык-техникалык жактан камсыздоо.

Магистрди даярдоонун негизги билим берүү программасын ишке ашыруучу жогорку окуу жайынын, анын окуу планында каралган жана аракеттеги санитардык жана өрткө каршы эрежелер менен нормаларга жооп берген, студенттердин практикалык жана

илимий-изилдөө иштеринин бардык түрлөрүн;лабораториялык, предметтик жана предметтер аралык даярдоону камсыз кылганматериалдык-техникалык базасыже магистрлерди натыйжалуу илимий-практикалык даярдоо менен камсыз кылган базасы бар ишканалар жана илимий-изилдөө институттары менен туруктуу байланыштарыболушу керек.

**5.3.4. Бүтүрүүчүлөрдү даярдоонун сапатын баалоо.**

**5.3.4.1.**Жогорку окуу жайы даярдоо сапатына кепилдик берүүгө милдеттенет жана анытөмөнкү жолдор аркылуу ишке ашырат:

-иш берүүчүлөрдүн өкүлдөрүн тартуу менен, бүтүрүүчүлөрдү даярдоо сапатын камсыз кылуучу стратегияларды иштеп чыгуу;

- НББПсын мезгил-мезгили менен рецензиялоо,мониторинг жүргүзүү;

-бүтүрүүчүлөрдүн компетенцияларын, окуп жаткандардын билим деңгээлин, жөндөм-шыктарын баалоочу обьективдүү процедураларды иштеп чыгуу;

-окутуучулук курамдын компетенттүүлүгүн камсыз кылуу;

-макулдашылган критерийлер боюнча өзүнүн ишмердигине (стратегиясына) баа берүүчү өзүн-өзү текшерүүлөрдү жана иш берүүчүлөрдүн өкүлдөрүн тартуу менен, башка билим берүү мекемелери менен салыштыруулардыүзгүлтүксүз өткөрүп туруу;

-коомчулукка өз ишмердигинин жыйынтыктары, пландары жана инновациялары тууралуу маалымат берүү;

-магистратуранын НББПсын өздөштүрүү сапатын баалоо күндөлүк көзөмөлдү, окуучулардын аралыктык аттестациясын жана бүтүрүүчүлөрдүн мамлекеттик жыйынтык аттестациясын өз ичине камтыйт.

**5.3.4.2.**Окуучулардын ар бир предмет боюнча аралыктык аттестациясынын жана жетишүүнүн күндөлүк көзөмөлүнүн процедуралары менен конкреттүү формалары жож тарабынан өз алдынча иштелип чыгат жана студенттерге окутуунун биринчи айында түшүндүрүлөт.

**5.3.4.3.** Окуучуларга иш берүүчүлөрдүн өкүлдөрүнө, жалпы окуу процессинин сапатына, уюштурулушуна, мазмунуна жана айрым окутуучулардын ишине баа берүүгө мүмкүнчүлүк берилиши керек.

**5.3.4.4.**Магистрлердин компотенцияларын көзөмөлдөө жана баалоо системалары алардын келечектеги кесиптик ишмердик шарттарына абдан жакындашкан шарттарда жүргүзүлүшүн жож камсыз кылышы керек.

**5.3.4.5.**Мамлекеттик жыйынтык аттестациясы бүтүрүүчүлөрдүн кесиптик даярдык деңгээлинин ЖКББнүн МББСнын талаптарына толук жооп беришине багытталган.

Мамлекеттик жыйынтык аттестациясы квалификациялык бүтүрүү ишин, жождун Окумуштуулар кеңешинин чечими бекиткен мамлекеттик экзаменди өз ичине камтыйт.

**5.3.4.6.**Квалификациялык бүтүрүү ишинин түзүмү, көлөмү жана мазмунуна болгон талаптар жож тарабынан аныкталат.

Квалификациялык бүтүрүү иши магистратуранын ЖББПна ылайык практика өтүү жана илимий-изилдөө ишин аткаруу учурунда магистрлик диссертация түрүндө аткарылат жана магистр даярданып жаткан ишмердиктин тиги же бул түрүнүн (долбоордук, илимий-изилдөө, сын пикирдик жана эксперттик, пикир алышуучулук, уюштуруу-башкаруучулук, педагогикалык) милдеттеринин чечилишине байланыштуу өз алдынча аткарылган жана логикалык жактан бүткөн квалификациялык бүтүрүү иши катары бааланат.

Квалификациялык бүтүрүү ишин аткарууда студенттер өздөштүргөн терең билим, жөндөмдөрүнө, калыптанган жалпы маданий жана кесиптик компетенцияларына таянуу менен, өзүлөрүнүн шык-жөндөмдөрүн көрсөтүп, заманбап деңгээлде кесиптик ишмердигинин милдеттерин чече алышы жана атайын маалыматты кесиптик жактан так жеткирип, өз көз карашын илимий жактан аргументтештирип, коргой алышы керек.

**5.3.4.7**. Мамлекеттик экзамендин программасы жож тарабынан өз алдынча иштелип чыгат.Бүтүрүүчүнүн компетенцияларын обьективдүү баалаш үчүн экзамендик суроолор менен тапшырмалар комплекстүү болушу керек жана конкреттүү компетенцияларды калыптандыруучу ар кандай окуу циклдеринин тандалып алынган бөлүмдөрүнө шайкеш келиши зарыл.

Кесиптик билим берүүнүн бул Мамлекеттик билим берүү стандарты даярдоонун **750300 Архитектуралык мурастарды реставрациялоо жана реконструкциялоо** багыты боюнча базалык жогорку окуу жайы – Н.Исанов атындагы Кыргыз мамлекеттик курулуш, транспорт жана архитектура университетинде (КМКТАУда), архитектура жана курулуш тармагындагы билим берүүнүн Окуу-усулдук бирикмеси тарабынан иштелип чыккан.

**750300-Архитектуралык мурастарды реставрациялоо жана реконструкциялоо** багыты боюнча бул стандарт Н.Исанов атындагы Кыргыз Мамлекеттик Курулуш Транспорт жана Архитектура Университетиндеги базалык ЖОЖунда архитектура жана курулуш чөйрөсүндөгу билим берүү боюнча окуу-усулдук бирикме тарабынан ишттелип чыккан.

КМКТАУдагы базалык ЖОЖунун

алдындагы ОУБнин төрагасы,

т.и.к.,доцент,биринчи проректор Саткыналиев Т.Т.

Секциянын жетекчиси,

«Архитектуралык мурастарды

реставрациялоо жана реконструкциялоо»,

каф.жетекчисид.а., профес. КМКТАУ Иманкулов Д.Д.

Садыкова Т. атындагы Улуттук

көркөм сүрөтчүлөр академиясынын

ректору, академик Садыков Т.С.

Г.Айтиев атындагы Кыргыз Улуттук

көркөм өнөр музейинин директору,

профессор Шыгаев Ю.А.

Кыргыз Улуттук тарых музейинин

Директору Исиралиева А.Ы.

Садыкова Т. атындагы Улуттук

көркөм сүрөтчүлөр академиясынын

Д.к., профессор Прыткова Л.В.

Респеубликалык маданий муластарды

сактоо жана пайдалануу боюнча

текшерүү башкармалыгынын башчысы Дуйшеналиева А.Т.

Кыргыз Республикасынын

сүрөтчүлөр союзунун

башкармасынын мүчөсү Усубалиев Т.

Кыргыз Республикасынын Улуттук

илимдер академиясынын бутагынын

Ош илимий катчысы Захарова А.Е.

«Архитектуралык мурастарды

реставрациялоо жана реконструкциялоо»

кафедрасынын К.а.доцент КМКТАУ Филатова Т.А.